جمهور باشقانی رجب طیب اردوغان بروکسل-ده ناتو توپلانتی‌سی چرچیوه‌سینده آوروپا لیدئرلری ایله گؤروشور.
اردوغان بروکسل-ده فرانسانین یئنی پرزیدنتی امانوئل ماکرون ایله گؤروشدو.
ایکی لیدئرین دانیشیق‌لاری 45 دقیقه داوام ائتدی.
یاییلان معلوماتا اساساً، لیدئرلرین گؤروشو مطبوعات اوچون قاپا‌لی اولدو. گؤروشده تورکیه‌نین خاریجی ایشلر ناظیری مؤلود چاووش اوغلودا قاتیلدی.
جمهورباشقانی اردوغان آوروپا بیرلیگی شوراسی‌نین صدری دونالد توسک و آوروپا بیرلیگی کومیسیونونون صدری ژان کلود یونکرله ده گؤروشدو.
گؤروش آوروپا بیرلیگی شوراسی‌نین یئنی بیناسیندا کئچیریلدی.
بیر ساعت داوام ائدن گؤروش مطبوعاتا اوچون قاپا‌لی شرایطده باش توتدو. گؤروشه تورکیه‌نین خاریجی ایشلر ناظیری مولود چاووش اوغلو دا قاتیلدی.
بون‌دان باشقا، رجب طیب اردوغان آوروپا پارلامئنتی‌نین صدری آنتونیو تاژانی ایله ده گؤروشدو.
جمهور باشقانی اردوغان ناتونون مرکزی قرارگاهیندا وریله‌جک ضیافت‌دن سونرا ایکی طرف‌لی گؤروش‌لرینی داوام ائتدیره‌جک.
اینگلتره نین باش ناظیری ترزا می ایله گؤروشه‌جک اولان پرزیدنت اردوغان، آردین‌دان آلمانیا باش ناظیری آنگلا مرکل-ی قبول ائده جک.
ذیروه ییغینجاغینا قاتیلان لیدئرلر آخشام دا چالیشما یئمگینده بیر آرایا گله‌جک‌لر.
